Thresor de la langue françoise/Angar
# Thresor de la langue françoise/Angar

Angar, m. acut. Est le lieu couuert en façon de hal, dont le toict est porte des deux costez sur piliers de bois à clair, où les laboureurs mettent à couuert de la pluye & du soleil les harnois & charrues és bassecourts. Ce mot peut estre tiré de cestuy Alemand Hangen, qui signifie Appentis. Ex pariete tectum prominens, appendix, Aussi le Angar est vne couuerture adossée au mur en appentis, quoy qu’il s’en face en berceau à dos d’asne pour le mesme vsage. Mais selon ledit mot Alemand, il le faudroit aspirer, Hangar, ce que le François ne fait pas.

